
**3Η ΕΝΟΤΗΤΑ – ΟΙ ΦΩΝΕΣ ΚΑΙ ΟΙ ΣΥΖΥΓΙΕΣ ΤΩΝ ΡΗΜΑΤΩΝ**



|  |  |
| --- | --- |
| **ΕΝΕΡΓΗΤΙΚΗ ΦΩΝΗ** | **ΠΑΘΗΤΙΚΗ ΦΩΝΗ** |
| Κατάληξη  **-ω** : τρέχ**ω**, φροντίζ**ω,** αμείβ**ω,** τιμ**ώ**    •Κάποια ρήματα έχουν **μόνο ενεργητική φωνή** : κρυώνω , τρέχω | Κατάληξη **-μαι :** αμείβο**μαι,** κρύβο**μαι,** θεωρού**μαι**, λυπά**μαι,** κρατιέ**μαι**    • Κάποια ρήματα τα συναντούμε **μόνο στην** **παθητική φωνή** : δέχομαι, σκέφτομαι  • Είναι **τα αποθετικά ρήματα** |

Γενικά : **η φωνή** προσδιορίζει **τον τρόπο κλίσης,** αλλά **όχι** και **τη σημασία** του.

Έτσι, για παράδειγμα, το ρήμα **λιώνω** μπορεί να το δούμε **και με παθητική σημασία,** ενώ είναι **ενεργητικής φωνής** :



Το χιόνι **έλιωσε** στα βουνά από τη βροχή **→ παθητική σημασία**



Όμως : Η βροχή **έλιωσε** τα χιόνια **→ ενεργητική σημασία**

**ΟΙ ΣΥΖΥΓΙΕΣ**

|  |
| --- |
| **Α΄συζυγία** |

γράφ- **ω, -εις, -ει**

γράφ- **ουμε, -ετε, -ουν**

γράφ-**ομαι,** -**εσαι**, -**εται**

γραφ**-όμαστε, -εστε (-όσαστε),-ονται**

|  |
| --- |
| **Α΄τάξη** |

**Β΄συζυγία**

τραγουδ-**ώ,/-άω ,-άς, -ά**

τραγουδ**-άμε, (-ούμε),-άτε,--ούν (-άνε)**

τραγουδ-**ιέμαι, -ιέσαι, -ιέται ,**

τραγουδ**-ιόμαστε, -ιέστε (-όσαστε),**

**Β΄τάξη**

διατηρ**-ώ, -είς, -εί,**

διατηρ**-ούμε, -είτε -ούν (-ούνε)**

διατηρ **– ούμαι, -είσαι, -είται**

διατηρ **–ούμαστε, - είστε, - ούνται**

λυπ-**άμαι, - άσαι, - άται**

λυπ- **ούμαστε, - άστε, - ούνται**

**Αποθετικά ρήματα** φοβ**-άμαι και –ούμαι, -άσαι, -άται**

φοβ-**όμαστε (-ούμαστε**), -**όσαστε (-άστε), -ούνται**

**Η ΚΛΙΣΗ ΤΟΥ ΠΑΡΑΤΑΤΙΚΟΥ ΠΑΘΗΤΙΚΗΣ ΦΩΝΗΣ**

|  |  |  |
| --- | --- | --- |
| **Α΄ΣΥΖΥΓΙΑ** (-ομαι) | **Β΄ΣΥΖΥΓΙΑ** (-ιέμαι, -ούμαι)) | **ΑΠΟΘΕΤΙΚΑ ΡΗΜΑΤΑ** |

|  |  |  |
| --- | --- | --- |
| γραφ-**όμουν**  γραφ-όσουν  γραφ-όταν  γραφ-όμασταν (-όμαστε) γραφ-όσασταν (-όσαστε) γράφ-ονταν (-όντουσαν) | τραγουδ-**ιόμουν**  τραγουδ-ιόσουν  τραγουδ-ιόταν  τραγουδ-ιόμασταν  (-ιόμαστε)  τραγουδ-ιόσασταν  (-ιόσαστε)  τραγουδ-ιόνταν  (-ιούνταν, -ιόντουσαν)    διατηρ-**ούμουν**  διατηρ-ούσουν  διατηρ-ούνταν  διατηρ-ούμασταν (-στε) διατηρ-ούσασταν (-στε)  διατηρ-ούνταν | φοβ-όμουν  φοβ-όσουν  φοβ-όταν  φοβ-όμασταν(-όμαστε) φοβ-όσασταν (-όσαστε)  φοβ-ούνταν      προηγ-ούμουν  προηγ-ούσουν  προηγ-ούνταν  προηγ-ούμασταν (-στε) προηγ-ούσασταν (-στε) προηγ-ούνταν |

Όμοια με τον Παρατατικό του **διατηρούμαι** και του **προηγούμαι** σχηματίζονται και κλίνονται επίσης τα ρήματα: επικαλούμαι, μιμούμαι, συνεννοούμαι, στερούμαι, αποτελούμαι, εξαιρούμαι, αφαιρούμαι και άλλα όμοια

**Η ΑΡΧΑΪΚΗ ΚΛΙΣΗ ΤΗΣ ΠΑΘΗΤΙΚΗΣ ΦΩΝΗΣ**

Κάποια ρήματα **σε –ώμαι** ακολουθούν **την αρχαϊκή κλίση στην Οριστική και Υποτακτική του Ενεστώτα**  :

**Ενεστώτας – Οριστική**

εγγυ**-ώμαι ,**εγγυ **-άσαι,** εγγυ**-άται**

εγγυ**-ώμεθα (-όμαστε),** εγγυ**-άσθε (-άστε),** εγγυ**-ώνται**

**Όμοια ρήματα** : διερωτώμαι, αποπειρώμαι, διασπώμαι, εξαρτώμαι (και εξαρτιέμαι), τιμώμαι, ηττώμαι, καταχρώμαι, περιπλανώμαι ( και περιπλανιέμαι)

**ΜΕΡΙΚΕΣ ΕΠΙΣΗΜΑΝΣΕΙΣ**

* **Η προστακτική του Αορίστου** στα ρήματα της **β΄ συζυγίας** **ενεργητικής φωνής**
* σχηματίζεται με την κατάληξη : **-ησε** **→** αδιαφόρ**ησε** ( τίμησε, αγάπησε, προσπάθησε, προχώρησε) **-ήστε** **→** αδιαφορ**ήστε** ( τιμήστε, αγαπήστε, προχωρήστε, προσπαθήστε )

* **Η προστακτική του Αορίστου** στην **παθητική φωνή** των ρημάτων **β΄ συζυγίας** (εκτός ορισμένων εξαιρέσεων)σχηματίζεται με τις καταλήξεις :

Β΄ενικό : -**ήσου**  **→** θυμ**ήσου ,** κρατ**ήσου**

Β΄πληθυντικό : -**ηθείτε →** θυμ**ηθείτε,** κρατ**ηθείτε**

•Το ρήμα **παράγω** ( και κάθε σύνθετο με β΄ συνθετικό το ρήμα άγω) σχηματίζει ως εξής τους χρόνους :

Παρατατικός: **παρήγα** , Αόριστος: **παρήγαγα,** Εξακ. Μέλλοντας **: θα παράγω,** Συνοπτικός Μέλλοντας**: θα παραγάγω ,** Παρακείμενος**: έχω παραγάγει,** Υπερσυντέλικο **: είχα παραγάγει**